Ad d-naf daɣen amussu azamuli yefka-d azerrer iǧahden i tuget n yimedyazen atraren d usenfali-nsen, ɣas ulamma tazamulit tella di tmedyazt tamensayt, maca asenfali-is yettili-d drus neɣ ur yeǧhid ara nezzeh, di tmedyazt tatrart imedyazen smarsen tazamulit d tikta tiseklanin d tfelsafit s unerni n tmussni id-yewwi umussu azamulan. ɣef waya i d-yenna ǦELLAWI Muḥemmed :  Imedyazen i yeddan deg ubrid n tzamulit, teddem azamul d allal n tẓuri agejdan deg usugen d uxemmem, ttamnen belli tutlayt waḥdes ur tezmir ara ad-tseddu tirmit n uḥulfu d usenfali ɣef tikta. Amedyaz aqbayli di tikli-is ɣef ubrid-agi n tẓuri amaynut ur ibaɛɛed ara s waṭas ɣef uxemmem d usugen iṛessan imedyazen i d-yufraren di tzamulit anda ara d-tnaf yettnadi ɣef ubeddel n twuri n tutlayt tudyizt d usnerni-is. 4 1-Tizlit  ZEDEK Mulud ,  tettcekkireḍ-iyi-d jedd-ik, d tajmilt i MHENNA Ɛemrun.